  Туспуктэм: видеоысь скриншот Майя Бывальцева 30-тӥ куарусёнэ Владимир Путин ДНР, ЛНР, Запорожье но Херсон улосвылъёс Россие пырон сярысь огкылъёсты кинюртӥз. « Донецк но Луганск калык элькунъёсын, Запорожье но Херсон улосвылъёсын референдумъёс ортчизы, йылпумъянъёс тодмо, адямиос ас сюрессэс бырйизы » Владимир Путин, Россилэн азьмуртэз Ужкагазъёс улэ кинюртэмъёссэс пуктӥзы ДНР-лэн кивалтӥсез Денис Пушилин, ЛНР-лэн кивалтӥсез Леонид Пасечник, Запорожье улосвыллэн кивалтӥсез Евгений Балицкий но Херсон улосвыллэн кивалтӥсез Владимир Сальдо. Тодэ вайытом ньыль улосвылъёсын улӥсьёс Россие пырон пумысен референдуме 23-27 куарусёнэ пыриськизы. Огазеяськон понна ДНР-ын 99,23 процентэз куаразэс сётӥзы, ЛНР-ын – 98,42 процентэз, Запорожье улсовылын – 93,11 процентэз, Херсон улсовылын – 93,11 процентэз. Куара сётон Удмуртиын но мынӥз. Тегъёс: Политика ВладимирПутин Россия  